Kristuskransen

Dette er en liten innledning til hvordan vi kan bruke Kristus kransen i hverdagen og hva hver enkelt perle betyr. Her går vi gjennom alle perlene kronologisk slik de er på kransen.

# Gudsperlen

**Guds velsignelse over oss, Gud som skaper og den som er over alt, ser alt.**

”Herren velsigne deg og bevare deg

Herren la sitt ansikt lyse over deg og være deg nådig

Herren løfte sitt åsyn på deg og gi deg fred.”

# Stilleperle

Stilleperle, en puste pause i livet. Tørre å lytte til stillheten.

* Joh.30.15
* Matt 11.28

# Jeg-perlen

Jeg er det mest unike i Guds skaperverk, legg merke til at denne perlen er finere enn de andre, dette for at du er det fineste.

”Du skal ha respekt for din egen kropp, og i dine egne grenser og være god mot kroppen din. Du skal forvente at andre har den samme respekten for de grensene du har satt. På samme måte skal du ha respekt for andre sin grenser.

* Ditt finger avtrykk er unikt, livet er som et skjørt skjell
* Salme 139

# Dåpsperlen

Vi er alle døpt til Gudsbarn, en velsignelse over livet og et løfte om at Gud alltid vil være med oss.

* Inn under Dåpen hører Forsakelsen og trosbekjennelsen til.
* Matt. 18, 18-20
* Symbol: Vann, lys, korsetstegn, treenigheten

# Stilleperlen

Tørr vi å være stille?

# Ørkenperlen

En kamp vi må kjempe mot det som er vondt og vanskelig. Noen ganger møter vi vanskelige valg og livet kan være veldig tøft. Vi må også kjempe for det som er sant, rett og godt. Her har vi de 10.bud som kan hjelpe oss.

* Det dobbelte kjærlighetsbud (se fremme i bibelen)

# Stillperle

Tenn et lys i stillhet, dette lyset kan være din bønn

# Gledeperlen

Denne perlen blir ofte kalt bekymringsløshetens perle. Du skal ikke bekymre deg for morgen dagen. Gled deg over det du har og livet du har fått.

* Fil 4.4-6
* Salme 23

# Stilleperlen

Om jeg kan be, vet jeg ikke

Og ikke om jeg kan lovsynge

Om jeg kan tro…. Tro?

Men jeg kan tenne et lys

Det blir min bønn, min bønn uten ord.

# Kjærlighetsperlene

Det er to kjærlighetsperler, en som handler om Guds uendelige kjærlighet til oss. Noe som kan knyttes oppimot denne ene kjærlighetsperlen er nattverden. Et symbol på Guds kjærlighet til oss og vår kjærlighet til Gud.

* Joh.3.16
* 1.kor 13
* Den andre kjærlighets perlen handler om hvilken kjærlighet vi bringer videre til de vi har rundt oss.
* Gave til varmestuen
* Lukas 10 25 – 36
* 1.kor 13

# Hemmelighetsperlene

Det finnes ting ingen vet noe om. Gode hemmeligheter og vonde hemmeligheter. De hemmelige perlene lar deg dele dine hemmeligheter med Gud.

* Salme 139

# Nattperlen

Alt som er vondt, sorgen og døden. Alt som er svart og trist.

* Salme 22 1-22

# Stilleperlen

Det er godt å være stille for Herren;

* Klag 3, 26

# Håpsperlen

Oppstandelsen, det som gir oss håpet på et evig liv, livet som gir oss noe mer. Ikke la håpet om det et godt liv slippe taket. La håpet og drømmene leve☺

* Luk 24 1 -12

# Stilleperlen

Vi avslutter med igjen å være stille, tørr og kjenn på stillheten inne i deg selv!

# Herrens bønn med Kristus Kransen

Bønnen som Jesus lærte disiplene, denne bønnen som vi ber hver gang vi er i kirken kan vi bruke når vi har kransen.

Gudsperlen: Fader vår, du som er i himmelen!

Jeg perlen: La ditt navn holdes hellig

Dåpsperlen: La ditt rike komme.

Ørkenperlen: La din vilje skje på jorden så som i himmelen.

Gledesperlen: Gi oss i dag vårt daglige brød.

Kjærlighetsperlene: Forlat oss vår skyld som vi og forlater våre skyldnere

Nattperlen: Før oss ikke inn i fristelse

Håpetsperle: men frels oss fra det onde

Gudsperlen: For riket er ditt og makten og æren i evighet. Amen

Denne bønnekransen er din bønnekransen. Bruk den, den kan hjelpe deg til å be dine bønner i hverdagen din. Ha den i nærheten og hold på den perlen som passer deg akkurat der du er nå. Du trenger ikke alltid ord, Gud hører dine tanker.